《癸未至节以病晚起走笔戏书纪事排闷十首》
元代·方回

贫家无节物，何况此荒城。
村妓闻来贺，山翁懒出迎。
头疡连耳肿，夜雨杂风鸣。
政尔堪高卧，床香菊枕成。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。